1976–77-es idényben a Torino első csapatának a kerettagja volt, de bajnoki mérkőzésen nem szerepelt. Majd egy-egy idényt játszott a Pistoiese és a Cesena csapataiban. 1979 és 1981 között a Bologna labdarúgója volt. 1981-ben visszatért a Torino-hoz és hat szezonon keresztül itt szerepelt. Ezzel az időszakkal teljesen egybe esik válogatott pályafutása is. Az 1987–88-as idényben az Udinese játékosa volt. 1988 és 1991 között a Sampdoria csapatában szerepelt és itt töltötte pályafutása legsikeresebb éveit. 1989-ben olasz kupát, az 1989–90-es idényben kupagyőztesek-Európa-kupáját és az 1990–91-es szezonban olasz bajnokságot nyert az együttessel. Az 1991–92-es szezonban a Perugia csapatában szerepelt és itt vonult vissza az aktív labdarúgástól.